**Аннотации к рабочим программам по родной литературе (коми-пермяцкой)**

**5 класс**

**Вежöртöтана гижöт**

**(**Пояснительнöй записка**)**

 Уджалан программа лöсьöтöм Федеральнöй государственнöй образовательнöй стандарт требованнёэз сьöрті да основнöй общöй образованнёлöн примернöй программаись литература предмет сьöрті. Сідз жö сія юöртчö основнöй öтласа образованнее понда велöтчиссезлісь пыр колана кужöммез зорöтан программа дынö да начальнöй школаын коми-пермяцкöй литература зорöтан программа дынö – зорöтö одзлань коми-пермяцкöй литература да литература теория материал, кöдöн велöтчиссез невна тöдсасисö начальнöй школаын.

 5 классын велöтсьöны произведеннёэз, кöдна вежöртанаöсь содержаннё сьöртi пятиклассниккезлö. Задачаэзöн лоöны:

-чужтыны велöтчиссезын быдкодь бытшöм чувствоэз;

-зорöтны горт, роднöй му радейтöм, удж дынö бур отношеннё;

-зорöтны творческöй способносттез.

 Программа сьöртi 34 час.

 Программаö пыртöмась öтiк кыв позiсь народдэзлöн устнöй народнöй поэтическöй творчество да художественнöй литература.

 Фольклор тöдсöтö челядьсö сказкаэзöн.

 Художественнöй литература сетсьö уна авторрезкöт тодсасьöмöн. Челядь тöдсасясö литературнöй сказкакöт; Октябрьскöй революция вотöдз коми отирлöн оланкöт; тöдöны Великöй Отечественнöй война коста челядьлöн сьöкыт удж йылiсь, произведеннёэз отсалöны зорöтны роднöй край дынö интерес да радейтöм; эмöсь челядь понда сатирическöй кывбуррез и с.о.

 5 классiсь велöтчиссез сiдзжö тöдсасясö литература теория сьöртi сведеннёэзöн, основнöй понятиеэс пондасö сетсьыны öткоста произведеннёэз велöтiкö:

* устнöй народнöй творчество йылісь;
* литературнöй сказка йылiсь;
* художественнöй литература;
* сравненнё, композиция, сюжет йылiсь понятиеэз;
* юмор йылiсь.

 Нылö год конецын колö тöдны:

-мый сэтшöм фольклор, сказка кыдз фольклорлöн жанр;

-мый сэтшöм художественнöй литература, висьт, произведеннёлöн тема, шöр дума, литературнöй герой, портрет, олицетвореннё, эпитет да сравненнё;

-мый сэтшöм висьт, сюжет, тэчас (композиция);

-мый сэтшöм юмор;

-авторрезöс да нылiсь произведеннёэз;

-произведеннёлiсь содержаннё да геройезöс.

 Велöтчиссезлö колö кужны:

* висьтасьны подробнöя, дженыта, бöрйöмöн;
* лöсьöны текст дынö план;
* висьтасьны произведеннёись герой йылiсь;
* тöдмавны тема да основнöй дума;
* висьтасьны самостоятельнöя лыддьöтöм произведеннёлiсь содержаннё;
* висьтасьны выразительнöя наизусть велöтöм произведеннё.

**6 класс**

**Вежöртöтана гижöт**

(Пояснительнöй записка)

Роднöй литература велöтöм внеурочнöй деятельность пырйöт лоö вына воспитательнöй средствоöн, отсалö зорöтны челядьын художественнöй вкус. Коми-пермяцкöй литература кыдз предмет зэлыта йитöм коми-пермяцкöй кыв велöтöмкöт, сёрни зорöтöмкöт. Литература зорöтö рам да юра мортöс. Произведеннёэз бöрйöмась сідз, медбы вöлісö вежöртанаöсь челядь понда. Прграмма сьöрті материал янсöтöм сэтшöм торрез вылö:

Коми-пермяцкöй устнöй народнöй творчество (фольклор).

Коми-пермяцкöй художественнöй литература.

Финно-угорскöй литератураэзісь произведеннёэз.

Главнöй предметöн лоö художественнöй литература.

Бöрйöм произведеннёэз тöдсöтöны челядьöс коми отирлöн кöркöся да öння оланöн, отсалöны зорöтны роднöй край дынö интерес да радейтöм, осьтöны темаэз:

- одзжыкся олан,

- отирлöн удж,

- челядь кад,

- роднöй крайлöн вöр-ва да сы дынö отношеннё,

- животнöйез йылісь,

- мам, семья, комиэз оланын ассямаыс.

Сетсьöны основнöй вежöртассэз литература теория сьöрті. Нія отсалöны вежöртны произведеннёлісь содержаннё да художественнöй ладорлісь ассямасö.

 Программа тшöктö велöтісьöс бытшöма туйдöтны гортся лыддьöтöм дынö.

 Коми-пермяцкöй литература велöтöмыс топыта йитсьö роднöй кыв велöтöмкöт : литература уроккез коста мунö произведеннё кыв вылын ыджыт удж.

Роднöй литература велöтöмын отсалас и роч литература велöтöм, роч литератураись босьтöмöсь быдöс литературоведческöй терминнэз.

6 классын велöтсьöны литература терминнэз:

- художественнöй литература,

- морт художественнöй литератураын,

- прозаическöй да стихотворнöй сёрни,

- конфликт, портрет,

- кывбура сёрни,

- ритм, рифма, двусложнöй размер.

- пейзаж,

- метафора.

 Коми-пермяцкöй литература сьöрті уджалан программа сьöрті 6 классын 34 час, план сетö велöтöм понда 34 час.

6 классiсь велöтчиссезлö **колö тöдны**:

-мый сэтшöм фольклор, сьыланкыв да частушка кыдз фольклорлöн жанр;

-мый сэтшöм художественнöй литература, прозаическöй да стихотворнöй сёрни, кывбурлöн ассяма выразительнöй кыв, басня;

-произведеннёлöн тема да шöр дума, литературнöй герой, портрет, олицетвореннё, эпитет да сравненнё;

-мый сэтшöм висьт, сюжет, тэчас (композиция);

-мый сэтшöм юмор;

-авторрезöс да нылісь произведеннёэз;

-произведеннёэзлісь содержаннё да геройезöс.

6 классiсь велöтчиссезлö **колö кужны**:

-висьтасьны подробöя, дженыта, бöрйöмöн;

-лöсьöтны текст дынö план;

-висьтасьны произведеннёись герой йылісь лöсьöтöм план сьöрті;

-тöдмавны тема да шöр дума;

-висьтасьны самостоятельнöя лыддьöтöм произведеннёлісь содержаннё;

-висьтасьны выразительнöя наизусть велöтöм произведеннё.

**7 класс**

**Вежöртöтана гижöт**

(Пояснительнöй записка)

 Художественнöй литература мычалö олансö образнöя, быд ладорсянь, сыкöт тодсасьöмыс чужтö бур думаэз, чувствоэз, стремленнёэз. 7 классын велöтсьöны произведеннёэз, кöдна вежöртанаöсь велöтчиссез понда не только содержаннё сьöртi, но и асланыс идейно-тематическöй да художественнöй ладоррезсянь.

1. классын задачаэзöн лоöны:

-чужтыны велöтчиссезын быдкодь бытшöм чувствоэз,

-сетны челядьлö народлöн история да культура йылiсь сведеннёэз, зорöтны горт, роднöй му радейтöм, отир дынö и удж дынö бур отношеннё, мир вылö да олан вылö паськыт видзöтöм,

-зорöтны устнöй да письменнöй сёрни, художественнöй вкус и творческöй способносттез.

 Программа сьöртi 34 час.

 Главнöй предметöн лоö художественнöй литература. Ыджыт места занимайтö гижиссез йылiсь биографическöй сведеннёэзöн тодсöтöм вылö.

 Бöрйöм произведеннёэз тöдсöтöны челядьöс устнöй народнöй творчествоись произведеннёэзкöт, революция бöрся оланкöт.

Литература теория сьöртi сведеннёэз сэтшöмöсь:

-Мый сэтшöм эпос, лирика, драма. Лиро-эпическöй жанррез.

-Поэма йылiсь понятие.

-Куим слога стихотворнöй размеррез.

-Лирическöй, эпическöй да драматическöй жанррез.

-Литературнöй произведеннёын рам да лёк сералöм.

-Меддженыт висьт да сылöн ассямаыс.

-Автор да лирическöй герой.

-Афтобиографическöй произведеннёэз.

-Очерк кыдз литературнöй жанр.

-Комедия.

-Сора (смешаннöй) жанррез йылiсь.

7 классiсь велöтчиссезлö **колö тöдны:**

1. Мый сэтшöм тэчас (композиция)?
2. Меддженыт висьт да сылісь ассямасö.
3. Очерк йылісь.
4. Драма да комедия йылісь.
5. Велöтöм произведеннёэзлісь текст, сюжет да основнöй геройезöс.
6. Литература теорияись вежöртассэз: поэма, очерк, прозаическöй да стихотворнöй сёрни.
7. Пейзаж, юмор, композиция.

7 классiсь велöтчиссезлö **колö кужны**:

1. Янсöтны лирическöй, прозаическöй да драматическöй произведеннёэз.
2. Йитны велöтöм произведеннёэзлiсь содержаннё, геройезлісь поступоккез да характеррез кадкöт, историческöй обстановкакöт.
3. Сетны самостоятельнöя лыддьöтöм произведеннёлö отзыв.
4. Вежöртöтны вöр-валöн описаннёэзлісь произведеннёэзын роль.
5. Характеризуйтны геройезöс ны поступоккез сьöрті.
6. Гижны лыдььöтöм произведеннё сьöрті сочиненнё, сетны геройлöн поступоккезлö дон (оценка), мыччавны авторлісь ны дынö отношеннё.

**8 класс**

**Вежöртöтана гижöт**

(Пояснительнöй записка)

Роднöй литература велöтöм внеурочнöй деятельность пырйöт лоö вына воспитательнöй средствоöн, отсалö зорöтны челядьын художественнöй вкус. Пыдынсьöтö мышленнё аслас идейно-тематическöй да художественнöй ладоррезсянь

8 классы велöтсьöны произведеннёэз, кöдна вежöртанаöсь челядь понда, лоöны воспитательнöйезöн, и велöтiсь одзын сувтöны **задачаэз:**

- тöдсöтны гижиссезлöн биографияöн,

- зорöтны велöтчиссезын горт, роднöй му да кыв радейтöм,

- зорöтны удж дынö бур отношеннё,

- зорöтны устнöй и письменнöй сёрни.

Программа сьöртi сетсьö 34час.

8 классын программа сьöртi эм народнöй эпос и художественнöй литература. Народнöй эпос сетöм не только коми-пермяккез фольклорöн, но эм и удмурттэзлöн, и финнэзлöн, и кареллэзлöн эпос.

Бöрйöм произведеннёэз тöдсöтöны челядьöс коми-пермяклöн важся кадiсь обычайезöн и оланöн, Гражданскöй войнася событиеэзöн, Великöй Отечественнöй война годдэзö олöмöн и öннякадся литератураöн.

Литература теория сьöртi восьмиклассниккезлöн паськаласö знаннёэз повесть йылiсь, лирическöй проза, эссе, сонет, лирическöй кывбурын сюжет да композиция, драма кыдз литературнöй род йылiсь.

**8 классын велöтчиссезлö колö тöдны:**

- велöтöм произведеннёэзлiсь содержаннё, сюжет, композиция, образзэз, торья образзэз дынö авторлiсь отношеннё;

- литература сьöртi теория: повесть йылiсь, лирическöй проза, эссе, сонет, лирическöй кывбурын сюжет да композиция, драма кыдз литературнöй род йылiсь;

- литературнöй критиккезöс да ны статьяэзын литература вылö дзар,

- велöтöм произведеннёэзiсь шöр геройезöс да нылiсь мывкыд.

**Велöтчиссезлö колö кужны:**

- адззыны велöтöм произведеннёись колана тор да вежöртны сылiсь роль;

- сетны характеристика геройезлö, мыччавны авторлiсь, критиклiсь и ассиныс сы дынö отношеннё;

- янсöтны лирическöй, эпическöй да драматическöй произведеннёэз;

- определяйтны текстын кывлiсь изобразительно-выразительнöй средствоэз да нылiсь роль;

- колана темпöн лыддьöтны художественнöй, научно-популярнöй и публицистическöй тексттэз;

- гижны велöтöм произведеннёэзiсь геройлö характеристика;

- лöсьöтны текст дынö план;

-самостоятельнöя лыддьöтöм произведеннёлö сетны отзыв.

**9 класс**

**Вежöртöтана гижöт**

(Пояснительнöй записка)

 Художественнöй литература мыччалö олансö образнöя, быд ладорсянь, сыкöт тöдсасьöмыс чужтö бур думаэз, чувствоэз, стремленнёэз. 9 классын велöтсьöны произведеннёэз, кöдна вежöртанаöсь велöтчиссез понда не только содержаннё сöртi, но и асланыс идейно-тематическöй да художественнöй ладорсянь.

 **Задачаэз:**

-чужтыны велöтчиссезын быдкодь бытшöм чувствоэз;

-сетны челядьлö народлöн история да культура йылiсь сведеннёэз; зорöтны горт, роднöй му радейтöм, отир дынӧ и удж дынӧ бур отношеннё, мир вылӧ да олан вылӧ паськыт видзӧтӧм;

-зорӧтны устнӧй да письменнӧй сёрни; художественнӧй вкус и творческӧй способносттез

 Программа сьӧрті 34 час. Программа аркмӧтӧм «Коми-пермяцкӧй литература сьӧрті уджалан программа» 5-9ьклассэз понда сьӧрті.

 Главнӧй предметӧн лоӧ художественнӧй литература. Ыджыт места занимайтӧны гижиссез йылісь биографическӧй сведеннёэз, критическӧй статьяэз.

 Бӧрйӧм произведеннёэз тӧдсӧтӧны челядьӧс коми-пермяклӧн Октябрьскӧй революция вотӧдз да революция бӧрся оланкӧт, ӧннякадся литературакӧт. Мунӧны темаэз роч кыв вылӧ вуджӧтӧм произведеннёэз йылісь, публицистика, драматургия.

 Литература теория сьӧрті сведеннёэс сэтшӧмӧсь:

-роман да роман-дилогия йылісь вежӧртас; поэмаын символика йылісь вежӧртас, верлибр, сонет да сонеттэзісь кытш йылісь вежӧртас, кывбурреза комедия йылісь вежӧртас, публицистика йылісь вежӧртас.

 9 классын наизусть велӧтӧм понда 1 сонет, поэмаись 1 тор, 1 кывбур да прозаись отрывок.

 9 классісь велӧтчиссезлӧ **колӧ тӧдны**:

-коми-пермяцкӧй литература – финно-угорскӧй литературалӧн тор;

-гижиссез йылісь да ны произведеннёэз йылісь критическӧй статьяэзісь медважнӧй моменттэз, статьяэзлісь авторрезӧс;

-произведеннёэзын мыччалӧм эпохалісь ассямасӧ;

-велӧтӧм произведеннёэзлісь сюжет, композициялісь ассямасӧ, образзэзлісь система;

-велӧтӧм произведеннёэзлӧн примеррез вылын типическӧй характер йылісь вежӧртас;

-гижисьлісь аскодя стиль;

-литературалӧн оланын общественнӧй роль.

 9 классісь велӧтчиссезлӧ **колӧ кужны**:

-сетны характеристика велӧтӧм произведеннёись литературнӧй геройлӧ, ордчӧтны геройезӧс ӧтік и кынымкӧ произведеннёись;

-тӧдмавны кывбурись ассямасӧ, размер, ритм, рифма, строфа. Мыччавны художественнӧй произведеннёлісь эпохакӧт йитсьӧм;

-анализируйтны литературнӧй произведеннё содержаннё да форма ладорсянь;

-велӧтӧм произведеннёлӧ сетны дон литературно-критическӧй статьяэз сьӧрті;

-тӧдмавны сюжетлісь, композициялісь, образзэзлісь система, кывлісь изобразительно-выразительнӧй средствоэз;

-выразительнӧя лыддьӧтны художественнӧй произведеннё;

-лӧсьӧтны устнӧй и письменнӧй висьт понда план;

-гижны велӧтӧм произведеннё сьӧрті или кынымкӧ произведеннё сьӧрті проблемнӧй характера сочиненнё, индивидуальнӧй да групповӧй характеристикаэз, лӧсьӧтны бӧрьяна тексттэз;

-лӧсьӧтны доклад или реферат литературнӧй тема вылӧ;

-гижны рецензия самостятельнӧя лыддьӧтӧм книга вылӧ, видзӧтӧм кинофильм вылӧ, телепередача, спектакль, серпас или музыка вылӧ.